Leyfi mér að gera tillögu um það hvernig við leggjum drög að samvinnufélagi til að kaupa Pennann - opið félag fyrir allar fjölskyldur sem geta séð af þrjúþúsund krónum til allt að þremur milljónum . Félagið heitir PENNAR SVF og starfar í samræmi við lög um samvinnufélög nr. 22 / 1991 og lög um hlutafélög nr. 2 / 1995 - með áorðnum breytingum . Félagið notar heitið Pennar eða Pennar svf. jöfnum höndum . Heimili þess og varnarþing er í Reykjavík . Félagssvæði og starfssvæði Penna svf er um allt Ísland . Tilgangur félagsins er að vinna að hagsmunum félagsmanna með því að eiga og reka sérvöruverslanir með bækur og ritföng og margvíslega skylda vöru og / eða semja um viðskiptakjör fyrir hönd félagsmanna sinna . Félagið skal gefa út rafrænt félagskort sem skráir alla viðskiptaveltu félagsmanna - og fjölskyldu þeirra eftir atvikum - við rekstrareiningar félagsins , við dótturfélög og við samningsbundna samstarfsaðila - í þeim tilgangi að veita félagsmönnum beina hlutdeild í arði af viðskiptum félagsins . Aðalfundur ákveður ár hvert hver skuli vera sanngjörn hlutdeild félagsmanna í rekstrarafgangi og / eða eignamyndun liðins árs . Félaginu er fyrst og fremst ætlað að vera einsleitt félag neytenda og hefur því með höndum rekstur í eigin nafni . Félaginu er heimilt að stofna / kaupa og reka dótturfélög sem ýmist eru að fullu í eigu Penna svf eða í sameign með öðrum aðilum ef slíkt getur þjónað markmiðum 2. greinar að mati stjórnar . Allir lögráða einstaklingar geta orðið fullgildir félagsmenn í Pennum svf . Einstaklingar undir lögræðisaldri geta einnig orðið félagsmenn með ábyrgð forráðenda sinna og þeim takmörkunum varðandi trúnaðarstörf sem lög ákvarða . Til að gerast félagsmaður í Pennum svf greiðir hver einstaklingur stofnhlutafé að lágmarki kr. 3.000 en að hámarki kr. 3.000.000 til félagsins og varðveitist sú fjárhæð í stofnsjóði . Eftir sem áður gildir sú regla að hver félagsmaður fer einungis með eitt atkvæði á almennum fundum félagsins og við stjórnarkjör þrátt fyrir mögulega mismunandi stofnfjárhlut og mismunandi viðskipti við félagið . Við atkvæðagreiðslur á aðalfundi sem snerta ráðstöfun rekstrarafgangs og arðgreiðslur félagsins geta stofnfjáreigendur ráðstafað 3 aukaatkvæðum fyrir hverja 1000.000 króna samvinnuhlutareign umfram kr. 3.000 . Skulu eigendur samvinnuhluta að verðgildi umfram kr. 336.000 skulu tilkynna það félaginu amk. degi fyrir aðalfund óski þeir að ráðstafa aukaatkvæðum í samræmi við þessa grein við atkvæðagreiðslu á aðalfundi . Skal þá liggja fyrir á fundarstað auðkennandi tákn eða skilti til að tryggja rétta talningu atkvæða fundinum . Félagsmenn bera ekki ábyrgð á heildarskuldbindingum félagsins umfram greiðslu stofnhlutafjár eða lágmarksaðildargjalds og með eignaraðild að sjóðum félagsins . Félagaskrá skal varðveitt á skrifstofu félagsins . Nöfnum og heimilisföngum nýrra félaga skal bætt á hana um leið og þeir gerast félagar og skal hún uppfærð reglulega með samanburði við þjóðskrá . Um vörslu félagaskrár skal farið að gildandi lögum og almennum reglum um persónuvernd . Úrsögn úr félaginu skal vera skrifleg . Getur þá viðkomandi einstaklingur sem segir sig úr félaginu sótt um að greidd verði út stofnsjóðseign hans samkvæmt samþykktum þessum og í samræmi við ákvæði gildandi laga – að viðbættum vöxtum og viðskiptaarði -eða stofnsjóðshlutfall ef eiginfjárstaða félagsins er lægri en sem nemur bókfærðu nafnvirði í stofnsjóði . Falli félagsmaður frá eða gangi félagsmaður úr félaginu á hann ekkert tilkall til annarra eigna félagsins en þeirra sem skráðar eru á nafn hans og varðveitast í stofnsjóði . Aðalfundur fer með æðsta vald í málefnum félagsins og tekur þær ákvarðanir um starfsemi félagsins , sem þörf er á . Stjórn boðar til aðalfundar með að minnsta kosti viku fyrirvara , að jafnaði eigi síðar en 30. apríl ár hvert . Aðalfundur er lögmætur og ályktunarfær ef til fundarins hefur verið boðað með lögmætum og sannanlegum hætti – með amk. einni auglýsingu í útbreiddasta dagblaði og með amk. tveimur auglýsingum í útvarpi og sjónvarpi allra landsmanna . Almenna félagsfundi getur félagsstjórn boðað þegar henni þykir þess þörf . Stjórn er skylt að boða til almenns félagsfundar ef 10% skráðra félagsmanna kallar eftir því skriflega og skal ávllat tilgreina fundarefni í slíkri beiðni . Allir félagsfundir skulu haldnir þannig að félagsmenn geti fylgst með fundum úr fjarlægðog ber stjórn að skipuleggja þátttökufélagsmanna í starfsemi félagsins þannig að reglubundið sé aflað upplýsinga og viðhorfa þeirra og þeim gert kleift að taka þátt í kosningum og atkvæðagreiðslum með rafrænum aðgangi - - og gera ráð geti tekið þátt í fundum gegn um tölvu eða fjarfundabúnað . Nú hefur stjórnin eigi boðað til fundar innan 14 daga eftir að henni berst krafan og geta þá hlutaðeigendur snúið sér til ráðherra með ósk um að boðað sé til fundar . Dagskrá aðalfundar skal jafnan greina í fundarboði , en fastir liðir á aðalfundi skulu vera : 1 . Skýrsla stjórnar . 2 . Skýrsla framkvæmdastjóra . 3 . Tillögur félagsstjórnar um ráðstöfun hagnaðar eða taps . 4 . Afgreiðsla reikninga og tillagna félagsstjórnar . 5 . Breytignar á samþykktum félagsins 6 . Kosning stjórnar og löggilts endurskoðanda eða endurskoðunarfélags . 7 . Þóknun stjórnar . 8 . Önnur mál sem heyra undir aðalfund skv. félagssamþykktum . Hver félagsmaður á rétt á því að fá mál tekið til meðferðar á aðalfundi ef hann gerir skriflega kröfu um það til félagsstjórnar með minnst tveggja vikna fyrirvara . Telji stjórn slíkt mál sem til hennara berst frá einstökum félagsmönnum eða fámennum hópi félagsmanna ekki verðskulda að vera tekið á dagskrá skal slíkt afsvar berast til frumkvæðisaðila með amk 5 daga fyrirvara . Getur viðkomandi félagsmaður / félagsmenn þá leitað liðsinnis viðskiptaráðherra / viðskiptaráðneytis um úrskurð í slíkum ágreiningi . Að fundum hafa allir félagsmenn frjálsan aðgang , með málfrelsi og tillögurétt og fara með jafnan atkvæðisrétt . Úrslitum mála á félagsfundum ræður afl greiddra atkvæða , nema þar sem lög eða félagssamþykktir mæla fyrir um annað . Reglulegt stjórnarkjör skal fara fram með þeim hætti að öllum félagsmönnum gefist kostur á að taka þátt í kjörinu með rafrænum aðgangi sem úthlutað er fyrir hvert einstakt kjör . Skal setja nánari reglur sem kynntar eru hverju sinni – og skal skipa sérstaka trúnaðarmenn félagsins til að hafa eftirlit með því að verktakar / samningsaðilar sem annast framkvæmdina vinni að öllu leyti eins og best verður gert að slíku kjöri . Skal jafnan leitað eftir framboðum til stjórnar og skal vera kosið úr þeim hópi eingöngu sem gefið hafa kost á sér fyrirfram . Heimilt er að leita eftir því að óháðir aðilar taki að sér framkvæmd og / eða eftirlit með stjórnarkjöri samkvæmt þessarri grein . Stjórn félagsins skal skipuð 9 mönnum , sem kosnir eru til tveggja ára , og þremur varamönnum , sem kosnir eru til eins árs í senn . Kjósa skal stjórn félagsins þannig að formaður er kosinn beinni kosningu til tveggja ára . Stjórnarmenn skulu kosnir fjórir á hverju ári . Varamenn skulu kosnir samkvæmt þessarri grein til eins árs og telst sá fyrsti varamaður , er flest atkvæði hlýtur í stjórnarkjöri en hlýtur ekki kosningu , og annar varamaður sem næstflest atkvæði hlýtur . Og þriðji varamaður sá er var með þriðju hæstu atkvæðatöluna . Stjórnin kýs varaformann úr sínum hópi til eins árs í senn . Formaður kveður til stjórnarfunda og stjórnar þeim . Fund skal og jafnan halda ef einhver stjórnarmanna krefst þess . Stjórnarfundur er lögmætur , ef meira en helmingur stjórnarmanna er á fundi . Úrslitum mála ræður afl atkvæða . Allar fundargerðir stjórnarinnar skulu ritaðar í gerðabók og staðfesta viðstaddir fundarmenn fundargerð með undirskrift sinni . Stjórn skal staðfesta nánari starfsreglur í samræmi við ákvæði laga og gildandi reglna á hverjum tíma . Jafnframt skal stjórn staðfesta siðareglur fyrir félagið og leiðbeiningar fyrir starfsmenn og trúnaðarmenn félagsins . Stjórnin boðar til félagsfunda og undirbýr málefni þeirra , framkvæmir fundarályktanir og annast störf milli funda . Stjórnin leggur endurskoðaða reikninga félagsins fyrir næsta ár á undan fyrir aðalfund , hefur eftirlit með eignum félagsins , gætir hagsmuna þess í öllum greinum og getur leitað aðstoðar laga og réttar í málefnum félagsins , er þörf krefur . Aðalfundur ákveður þóknun fyrir störf stjórnar yfirstandandi árs . Ákvæði til bráðabirgða : í fyrsta skipti sem stjórnarkjör fer fram skal kjósa fjóra stjórnarmenn til tveggja ára og fjóra stjórnarmenn til eins árs . Skulu þeir kosnir í tvennu lagi og þeir sem kosnir eru til tveggja ára á undan . Þeir skulu hljóta kjör sem varamenn sem eru númer 5 - 8 í kjöri stjórnarmanna til eins árs . Félagsstjórn ræður framkvæmdastjóra félagsins til að annast allan daglegan rekstur og hafa yfirumsjón með starfsemi þess svo og samstarfi um stofnun og rekstur fyrirtækja með eignaraðild félagsins . Félagsstjórn gerir við hann starfssamning . Framkvæmdastjóri annast daglegan rekstur félagsins og skal í þeim efnum fara eftir tilgangsgreinum samþykkta þessara og þeirri stefnu og ákvörðunum , sem stjórnin hefur samþykkt . Hinn daglegi rekstur tekur ekki til ráðstafana , sem eru óvenjulegar eða mikils háttar . Slíkar ráðstafanir getur framkvæmdastjóri aðeins gert samkvæmt sérstakri heimild frá stjórninni eða að höfðu samráði við stjórnarformann , ef ekki er unnt að bíða ákvarðana frá stjórninni án verulegs óhagræðis fyrir starfsemi félagsins . Í slíkum tilfellum skal stjórninni tilkynnt tafarlaust um ráðstöfunina og ber stjórnarmönnum að gera strax viðvart ef þeir telja að slíkar ákvarðanir þarfnist sérstakar og tafarlausrar umfjöllunar stjórnar . Samskipti stjórnarmanna geta farið fram í gegn um síma , fjarfundarbúnað og tölvur og teljast þau form lögmæt . Stjórnarmenn skulu að öllum jafnaði sækja boðaða stjórnarfundi , en heimilt er stjórnarmanni að óska eftir því að taka þátt í fundi með fjartengingu , ef hann er tímabundið á ferðalagi vegna starfa sinna eða í sumarleyfi . Allir þeir samningar sem stjórnin eða framkvæmdastjóri gera fyrir hönd félagsins samkvæmt samþykktum þessum eða ályktunum aðalfunda , eða ákvörðunum stjórnar eru bindandi fyrir félagsheildina og hvern einstakan félagsmann . Stjórnarmenn , fimm saman , rita firma félagsins . Aðalfundur kýs einn löggiltan endurskoðanda eða endurskoðunarfélag . Reikningsár félagsins er almanaksárið . Á aðalfundi skal ávallt leggja fram endurskoðaða reikninga félagsins og taka ákvörðun um þá . Í stofnsjóð félagsins rennur stofnhlutafé félagsmanna . Arður til félagsmanna greiðist í stofnsjóð í hlutfalli við skráða viðskiptaveltu samkvæmt nánari ákvörðun aðalfundar hverju sinni . Aðalfundur ákveður hvort greiða skuli vexti á stofnhlutafé félagsmanna og skal við slíka ákvörðun taka mið af rekstrarniðurstöðu félagsins . Verði tap á rekstri félagsins er ekki heimilt að reikna vexti á stofnhlutafé félagsmanna . Stofnsjóðseign skal endurmetin ef félagið stendur frammi fyrir sérstökum erfiðleikum í rekstri . Getur aðalfundur ákveðið að niðurfæra og / eða afskrifa stofnhlutafé félagsmanna ef þannig má tryggja áframhaldandi rekstur félagsins og aðra mikilvæga hagsmuni félagsmanna . Stofnsjóðseign félagsmanna skal koma til útborgunar í neðangreindum tilvikum : a ) við andlát félagsmanns b ) við brottflutning félagsmanns af Íslandi enda gangi hann þá úr félaginu c ) að ósk félagsmanns þegar hann hefur náð 70 ára aldri - enda gangi hann úr félaginu ( sbr. 4. grein ) . d ) Einnig er heimilt samkvæmt samþykktum þessum að greiða út stofnhlutafé við úrsögn félagsmanns skv. 6. grein samþykkta , enda hafi hann staðið skil á uppgjöri sínu við félagið . Stofnhlutareign er ekki framseljanleg og stendur ekki til fullnustu fjárkröfum skuldheimtumanna . Heimilt er stjórn félagsins við sérstakar aðstæður að leita samþykkis viðskiptaráðherra fyrir því að fresta útgreiðslu stofnhlutafjár þar til eiginfjárstaða félagsins gerir slíkt mögulegt án íþyngingar fyrir félagið . Félagið ráðstafar þeim fjármunum sem það fær í arð af rekstri sínum beint og óbeint til félagsmanna og til nýrra fjárfestinga í samræmi við stefnu félagsins , samþykktir aðalfundar og ákvarðanir stjórnar á hverjum tíma . Skal stjórn félagsins kynna endurnýjaða stefnu á aðalfundi ár hvert Tillögu um að slíta félaginu má bera upp á löglega boðuðum félagsfundi og skal hún hljóta samþykki 2/3 hluta fundarmanna til þess að teljast samþykkt . Skal stjórn þá sjá til þess að fram fari almenn atkvæðagreiðsla um tillöguna meðal félagsmanna – með rafrænum hætti . Skal slík atkvæðagreiðsla fara fram á tímabilinu 6 - 8 vikum eftir að tillaga í þá veru hefur hlotið samþykki á félagsfundi . Nú eru slit félagsins samþykkt með einföldum meirihluta þátttakenda í samræmi við það sem að ofan segir . Þegar allar skuldbindingar hafa verið inntar af hendi í samræmi við gildandi lög skulu eignir félagsins sem til skipta koma renna til velferðar - og mannúðarmála . Um ráðstöfun fer nánar samkvæmt ákvörðun félagsfundar eða þess aðila sem falið er að ganga frá slitum félagsins og starfar í samræmi við gildandi ákvæði laga um samvinnufélög / hlutafélög eftir því sem við á og hafa hlotið samþykki r . Samþykktum þessum verður ekki breytt nema á löglega boðuðum aðalfundi eða aukaaðalfundi . Skal tillaga að samþykktarbreytingum einungis tekin til afgreiðslu á aðalfundi að hún hafi áður verið kynnt með auglýsingu opinberlega með að minnsta kosti viku fyrirvara . Til þess að ná samþykki þarf slík breytingartillaga að hljóta 2/3 hluta atkvæða á fundinum nema lög eða félagssamþykktir mæli fyrir um annað . Þegar leggja á fyrir aðalfund tillögur um breytingar á félagssamþykktum , skal þess getið í fundarboði og ber að kynna slíkar tillögur með minnst einnar viku fyrirvara á aðgengilegu formi fyrir alla félagsmenn .